DE CORNEILLE DE SCHEPPER. 219 



Copie des leltres de Ferdinand I", à Ibrahim Bassa. 



Ferdinande, etc., au très-illuslre, etc., nous avons reçeu voz lettres que 

 le messagier du très-hault et très-puissant prince, le seigneur Soliman, 

 empereur des Turcqz, noslre très-chier père et vostre seigneur nous at 

 apportéez avecq aultres lettres de sa grandeur, lesquelles nous ont esté plai- 

 santes et agréables, par lesquelz (ensemble par la relation dudict messa- 

 gier à nous verbalement et secrètement faicle, et laquelle nous a mer- 

 veilleusement pieu, voirez d'aultant plus au moyen qu'elle contenoit en 

 soy aulcunement davantaige que lesdictes lettres), nous avons entendu ce 

 que sur noz lettres et aultrement avez voulu nous estre manifesté; pour 

 ausquelles particulièrement respondre, nous sommes en premier lieu fort 

 joieulx et vous congratulons de la victoire tant grande et heureuse, qu'at 

 obtenue l'Empereur vostre maistre, selon que par ses lettres et les vostres 

 avons entendu; dont, après Dieu, duquel procèdent toutes les victoires, 

 nous estimons la principale cause avoir esté et estre la singulière pru- 

 dence, industrie et longue expérience que sçavons estre en vous, et 

 laquelle personne ne doubte estre telle et si grande, qu'à raison d'icelle 

 vous méritez pas seulement d'être loué de nous, mais aussy d'estre res- 

 compensé et aorné de l'Empereur et vostre seigneur par dons et louanges 

 dignes de luy et de vous, ensemble l'administration et gouvernement 

 général de tant de royaulmes et siennes provinces anciennement et puis 

 naguères acquises, et dont nous voyons qu'à bonne et juste occasion ledict 

 Empereur et vostre seigneur vous a commis le total gouvernement, auquel 

 nous vous souhaitons toutte prospérité, et nous réjouissons de l'heureux 

 succès de vos affaires. 



Mais quant à ce qu'avez déclaré audict Empereur et vostre seigneur ce 

 que vous avions rescrit par noz lettres, nous vous en remercions bien 

 affectueusement, comme aussy nous sommes grandement satisfaictz de ce 

 que (vos lettres sonnent) ledict Empereur et vostre seigneur est bien content 

 de nous, car nous ne vouldrions aulcunement mériter de Sa Grandeur que 

 chose bonne, et ne vouldrions donner à Sa Grandeur occasion à aultre 



